MATARIKI.

Tomo rawa atu a ia ki roto i taua Aua.
UPOKO XI

Heoi.

Ka tohetohe, ka tohetohe a Rae-Totara

ki te taniwha ki a Mokete kia hoatu he

moni ki a ia. Kaore te taniwha e pai.

I ki atu a Mokete ki a ia, "E Rae-Totara

E matau ana ahau ki a koe, ki ou mahi

kino katoa, ki ou mahi patipati ki te Iwi

Tawhito, ki ou mahi tinihanga ki a ratou,

mo o ratou whenua. E mohio ana hoki
wha Tika, e te Hupuirimi Kooti mo ou

hara.
UPOKO XII.

Pouri Kerekere te ngakau o Rae-Totara
ki tenei korero a Te Taniwha ki a ia.

Kaore rawa atu he moni a Rae-Totara,
hei hoko kai mana, kaore he whare ona
kaore he hoiho, kaore he kiki, he aha
ranei. 

Ka haere atu a ia, a, ka hoki atu ano a
ia ki tu Taniwha  kia Mokete.

Ka tahi ka whakaatu atu a Rae-Totara

ki te Taniwha i etahi pukapuka he mea

tuhituhi ki runga. Ka ki atu Rae-Totara

ki te Taniwha, "Tirohia! Kia mohio koe

ko enei pukapuka, na Te Iwi Tawhito i tuhi

o ratou ingoa ki roto. Kua tukua mai 

e ratou kia au o ratou whenua katoa, me

nga mana whakahaere katoa, me te mea

tonu naku tonu ake te whenua. Ka hiahia
ahau ki etahi moni, heoi, ka hoatu enei
pukapuka e au, ka tahi ka riro mai te moni
ki au. Mawai hoki e whakaatu atu ki a
ratou He tangata mohio hoki ahau ki
nganga kopikopikotanga o te ture."

Ka rongo te Taniwha ki enei korero, ka
noho puku a ia. Ahua pouri ana a ia ki
ena korero a Rae-Totara. He aroha nona
ki te Iwi Tawhito, ki te iwi, na ratou i
tuku atu o ratou whenua ki te roia-minita.

UPOKO XIII.

Katahi rawa ka whai kupu tu Taniwha.
Ka ki atu a ia kia Rae-Totara, '' Kia
mohio koe ka hoatu e au nga moni katoa e
hiahiata ana e koe i runga i enei pukapuka
tuku a te Iwi Tawhito i o ratou whenua ki
a koe. Mau te whakaaro, mau to tikanga
kia ratou. Kia mohio ana hoki Koe, ki te
kore koe e whakahokimai i aku moni
koura katoa e hoatu ana e au kia koe, tera
ranei au e hoatu ki a koe i te ra tonu i
whakaritetia e tana. Kore rawa atu toku
ngakau aroha. Ka hamama toka waha, ka
horomia e au nga whenua a te Iwi Ta-
whito.

Mo ratou, me a ratou tamariki a muri
tonu atu te mate. E hara hoki "i au to
ratou KAITIAKI."

UPOKO XIV

Na, tangohia ana e Rae-Totara, nga
peeke koura, e hia ranei miriona pauna te
moni, e hia ranei, a, haere atu ana.

E ngari, puritia ana e Te Taniwha nga
pukapuka tuku katoa mo te wa hei whaka-
hokitanga mai i nga koura, nga moni katoa
i namai a Rae-Totara.

UPOKO XV

Rekareka ana te manawa o Rae-Totara

ki te nuinga o te moni i riro mai ki aia.
Katahi ano a ia ka whiwhi ki te moni.
Katahi ano ka noho a ia i roto i tetahi

whare pai. Katahi ano ia ka haere i

runga kiki hoiho ranei.

E hika ma, ko Horomia i roto i ana

kororia katoa kihai rawa i rite ki a Rae-

Totara i nga takiwa e nama ana i nga

moni ki te Taniwha Mokete i runga i nga 

whenua o te Iwi Tawhito.

UPOKO XVI

"Rekareka, rangi tahi, ko Kararu tona

mutunga iho."

Pau katoa ia Rae_Totara nga moni i riro

mai ki a ia i te Taniwha Mokete. 

UPOKO XVII. 

Tera ano etahi tino Taniwha i tana
whenua kaore nei i whakahuatia i konei.

Ko tetahi o ratou ko KAIWHAKAATU-
HARA tona ingoa. Tetahi ingoa ona, ko
NIUPEPA -PEREHI, he taniwha mohio ia.

Na, pa mai ana te mataku kia Rae-
Totara. Nui rawa atu tonu wehi koi
whaaki atu te taniwha Nuipepa-Perehi i ona
hara ki tu ao katoa. Tetahi kei whakatika
 te taniwha tika ko Te Hupirimi Kooti ki te
putu i a ia mo ona he. Kihai taua taniwha
i aro mai kia Rae-Totara  ki ona mahi ranei.

 UPOKO XVIII.

No te taenga atu ki te? ra hei whaka hoki-
tanga i nga moni kia Mokete, Aue!
Tiro tiro kau una! Tahuri kau ana!
Paki paki kau ana ki nga pakeke.
Nowhea to pene kotahi? Kua rere noa
atu ra hoki te weta o te mahi, o nga
whenua hoki.

Ko te rarunga tenei o te Iwi Tawhito.

Riro ana o ratou whenua katoa ki te
Taniwha Mokete hei whakangata  i tona
puku. E hia ranei poraka nunui i horo-
mia o ia, o hia ranei?

Mate rawa atu te iwi i te Minita-Roia.
UPOKO XIX.

Ko te pakanga nui i taua whenua i muri
ko te riri a te Taniwha ko Te Hupirimi  
Kooti kia Rae-Totara, mo ona hara ki
runga ki te Iwi Tawhito.

A, mate ana ko Rae-Totara.
UPOKO XX.

No te mutunga o nga korero a Taonga-
Ra, katahi ka whiriwhiri te iwi kainga.
A, Ka tohe atu ratou ki a ia kia korero atu
a tetahi po etahi korero atu mo nga mea i
kitea e ia i ona haerenga. Whakaae ana
a Te Toonga-Ra.



He Korero Tara.
Ko te Takuta me nga Tio.

Na e noho ana ki tetahi Takuta, tetahi
tamaiti tane, e akona ana a ia e Tu Takuta
ki nga mahi rongoa, ki etahi mahi Takuta
hoki. I whakatika taua Takuta i haere ki
te toro) i tetahi turoro. I haere tahi raua
ko taua tamaiti. Tae atu raua ki roto kia
kite i taua turoro. Ka titiro te Takuta,
katahi ka ki atu ki a ia, " E hoa, whatero
to arero." Na, no te kitenga o te Takuta
i te arero o taua turoro, katahi ka ki atu te
Takuta ki a ia " E hoa, akuanei koe ka tino
mate rawa atu. I te kai tio koe." Katahi,
ka nai te wehi o te turoro. Ka '? wiriwiri
tona tinana katoa. No te hokinga atu o te
Takuta raua ko tona hoa te tamaiti raka,
katahi ka patai atu te tamaiti ki te Takuta;

" E hoa, na te aha koe i mohio ai i te kai
tio te turoro." Katahi, ka kata atu taua

Takuta  i a ia "Te take i mohio ai ahau, i
kitea e au nga anga e tawheta una i raro i
tona moenga.'' Katahi ka noho mohio
tamaiti.

Na, muri iho i tena, katahi ka tonoa atu
te Takuta ki te toro i te turoro ra i etahi
rangi noa o muri mai. Te taenga atu te
tamaiti ra, ka ui atu a ia ki te turoro. '" E
hoa kei te pewhea to mate." Katahi ki
atu te tamaiti - 

ki atu " E hoa, akuanei koe ka mate rawa
atu, no te mea, i te kai hoiho koe, ki taku
titiro atu ki te ahua o tou arero." Katahi
ka tino mataku rawa taua turoro, muri iho
ka puku riri. Ka tahi ka whakatika mai
nga whanaunga' a taua turoro, me tona
wahine, ka pana i taua tamaiti. Ka tahi ka
hoki tangi tana tamaiti, ki tona rangatira,
ara ki te tino Takuta. Te taenga atu o
tiwa. tamaiti ki tona rangatira puhipuhi ana
nga kanohi o te tamaiti. Katahi ka patai

ano te Takuta ki a ia "E hika, heaha to

mate, i puhipuhi na o kanohi? Me te

mea tonu i te tangi koe" Katahi ano ka

ki atu tana tamaiti ki tona rangatira. "E

koro E! He mate tonu. No taku taenga

atu kia kite i te turoro, katahi au ka ki atu,

kia whatero tona arero. No tona whate-

rotanga katahi au ka ki atu. "E hoa,

akuanei koe ka tino mate rawa atu. Katahi

ka ki mai te turoro ra ki au, na te aha koe

i mohio ai. Ka ki atu au, i te kai hoiho

koe." Katahi te Takuta ka ki atu ki tona

tamaiti. Na te aha koe i -

korero pena ki te whakawehi te turoro
ra." Katahi te tamaiti ka ki atu. "E hoa

he kitenga atu naku i tetahi nohoanga

hoiho me te paraire i raro i te moenga ra o

te turoro ra. Pena hoki me tahau i ki mai

ki au i runga i taku patai ki a koe. "Na

te aha koe e mohio ai, i te kai tio te turoro

ra." A, ka ki mai ra koe ki au, no te

kitenga atu i nga anga i raro i tona moenga.

Ka waihoki me tenei, na reira au i mohio

ki te korero pena ki taua turoro. Mai ra,

ko ahau raru ana ahau te patu.


Ki nga tangata Maori katoa
o te Motu nei.

HE whakaatu tenei kia kite mai koutou i
tu whakataunga .1 te Hupirimi Kooti i te
whakawa a TAREHA TE MOANANUI
rami ko TE RIIHI, Roia.

Kotahi tau o tenei whakawa e haere ana
i Poneke, a. tao mai ki Nepia. Na, whiri-
whiritia ana e te Hupirimi Kooti, kitea ana
KO TE RIIHI TE MEA I HE. I TINO
WHAKAHENGIA TE RUHI E TE
HUPIRIMI KOOTI mo nga moni a Tare-
ha i riro kia aia, ani, i puritia e ia—tana
kii mo ana, mahi roia, mo nga whenua a
Tareha. Na, ki ana Te Hupirimi Kooti,
me Tareha hoki, he he tana puritanga e ia-tana
taua moni, ara, i te waru rau pauna, i te te
kau ma iwa hereni, me etoru kapa-—
£819 198 3 (d.

Ko tu kupu tenei; i Te Hupirimi Kooti,
kia utua e ia, o To Riihi tenei moni 819
193 3d kia Tareha INAIANEI.